***Монгол Улсын Их Хурлын 2012 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 2013 оны 01 дүгээр сарын 02-ны өдөр (Мягмар гариг)-ийн хуралдаан 14 цаг 34 минутад Төрийн ордны “А” танхимд эхлэв.***

Улсын Их Хурлын гишүүн С.Ганбаатар ирц, хэлэлцэх асуудлыг танилцуулж, хуралдааныг даргалав.

*Хуралдаанд ирвэл зохих 15 гишүүнээс 9 гишүүн ирж, 60.0 хувийн ирцтэй байв. Үүнд:*

***Чөлөөтэй:*** Л.Гантөмөр, Я.Санжмятав, С.Эрдэнэ.

***Өвчтэй:*** З.Баянсэлэнгэ.

***Тасалсан:*** Ц.Даваасүрэн, Л.Эрдэнэчимэг.

***Сэтгэцийн эрүүл мэндийн тухай (Шинэчилсэн найруулга) болон Сэтгэцийн эрүүл мэндийн тухай хуулийг хүчингүй болсонд тооцох тухай хуулийн төслүүд (Эцсийн хэлэлцүүлэг)***

Хэлэлцэж буй асуудалтай холбогдуулан Эрүүл мэндийн сайд Н.Удвал, Улсын Их Хурлын Тамгын газрын Эрх зүй, хууль тогтоомжийн хэлтсийн зөвлөх О.Баяраа, Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт Р.Болормаа нар байлцав.

Хуулийн төслийн эцсийн хэлэлцүүлэгтэй холбогдуулан Улсын Их Хурлын гишүүдээс асуулт, санал гараагүй болно.

**С.Ганбаатар:** -Сэтгэцийн эрүүл мэндийн тухай (Шинэчилсэн найруулга) болон Сэтгэцийн эрүүл мэндийн тухай хуулийг хүчингүй болсонд тооцох тухай хуулийн төслүүдийн эцсийн хэлэлцүүлгийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан -

Бүгд 8

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Г.Баярсайхан Улсын Их Хурлын чуулганы нэгдсэн хуралдаанд танилцуулахаар тогтов.

***Хуралдаан 14 цаг 37 минутад өндөрлөв.***

***Тэмдэглэлтэй танилцсан:***

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

ХОРООНЫ ДАРГА З.БАЯНСЭЛЭНГЭ

***Тэмдэглэл хөтөлсөн:***

ХУРАЛДААНЫ ТЭМДЭГЛЭЛ

ХӨТЛӨГЧ Д.ЭНЭБИШ

**МОНГОЛ УЛСЫН ИХ ХУРЛЫН 2012 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ**

**БАЙНГЫН ХОРООНЫ 2013 ОНЫ 01 ДҮГЭЭР САРЫН 02-НЫ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

***Хуралдаан 14 цаг 34 минутад эхлэв.***

**С.Ганбаатар:** -Дахиад нэг 2 хүн байна. Ямар ч байсан Уянга гишүүн бол ирцэнд бүртгэчихээрэй гээд гарсан байгаа тийм. Тэгээд өөр хүн байна уу. Нэг хүн л дутаад байна даа. 5 тэгээд Уянгааг оруулаад 6, тэгэхээр 7, 8. Одоо 6 гишүүн байна шүү дээ. Тэгье. Ёс ёмбогор юм даа. Нөгөөдүүл рүүгээ залга даа.

Дэмбэрэл гишүүн ирчихсэн байна шүү гээд л хэлчих юм бол болчих гээд байгаа юм даа наана чинь тэгээд.

Шинэ оны мэнд хүргье. Эрхэм гишүүдэд.

Ингээд Одонтуяа гишүүн ороод ирлээ. Алга ташмаар л байна даа. Ерөнхийдөө манай Байнгын хорооны гишүүдийн амар амгаланг айлтгая. 2013 оны анхны хурал хуралдах гэж байна.

Өнөөдөр Сэтгэцийн эрүүл мэндийн тухай хуулийн шинэчилсэн найруулгын болон Сэтгэцийн эрүүл мэндийн тухай хууль хүчингүй болсонд тооцох тухай хуулийн төслийг эцсийн хэлэлцүүлэгт бэлтгэсэн тухай одоо энэ хурал юмаа. Тэгээд энэ Сэтгэцийн эрүүл мэндийн тухай хуулийн төсөл, Сэтгэцийн эрүүл мэндийн тухай хууль хүчингүй болсонд тооцох тухай хуулийн төслүүдийн эцсийн хэлэлцүүлгийг хийнэ.

Ингээд хэлэлцэх асуудал дээр өөр саналтай гишүүд байна уу. Алга байна. Хэлэлцэх асуудлыг батлах уу. Ингээд хэлэлцэх асуудлаа баталлаа.

Ингээд хуулиудыг эцсийн хэлэлцүүлэгт бэлтгэсэн талаарх ажлын хэсгийн танилцуулгыг, төслийг хуулийн төслийн хамт тараагдсан байгаа. Та бүхэнд асуулттай болон саналтай гишүүд байна уу? Алга байна.

Ингээд асуулт, санал алга байна. Ингээд асуулт байхгүй бол дээрх хуулийн төслүүдийг нэгдсэн хуралдааны эцсийн хэлэлцүүлэгт оруулахыг дэмжиж байгаа гишүүд гараа өргөнө үү. 8-8.

Ингээд Байнгын хорооны танилцуулга унших гишүүнийг томилъё. Г.Баярсайхан гишүүнээр одоо энэ танилцуулгыг уншуулах саналтай байна. Дэмжиж байгаа гишүүд гараа өргөх үү. 8-8. Баярсайхан гишүүнд баяр хүргье.

Ингээд өнөөдрийн хуралдааныг өндөрлөснийг мэдэгдье.

***Хуралдаан 14 цаг 37 минутад өндөрлөв.***

Соронзон хальснаас буулгасан:

Хуралдааны тэмдэглэл хөтлөгч Д.Энэбиш